Na temelju članka 107. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20, 151/22 i 156/23) i čl.9. stavka 2. Zakona o osobnoj asistenciji (NN 71/23), a u sklopu projekta »Rinkluzija – Riječki model podrške učenicima s teškoćama« koji se provodi u okviru instrumenta »Osiguravanje pomoćnika u nastavi i stručnih komunikacijskih posrednika učenicima s teškoćam u razvoju u osnovnoškolskim i srednjoškolskim odgojno-obrazovnim ustanovama, faza VII.« temeljem poziva Europskog socijalnog fonda u sklopu Operativnog programa »Učinkoviti ljudski potencijali« 2021-2027. te Pravilniku o načinu i postupku zapošljavanja radnika Osnovne škole –Scuola elementare GELSI iz Rijeke, ravnatelj Škole, u vremenu od **18. do 26. rujna 2025.** raspisuje

***NATJEČAJ***

***za popunu radnog mjesta:***

* **POMOĆNIK U NASTAVI, na određeno i nepuno radno vrijeme, za 20 sati ukupnog tjednog radnog vremena, 1 izvršitelja, za vrijeme trajanja školske 2025/2026. godine (do 31.08.2026.godine**) u razrednom odjelu s nastavom na hrvatskom jeziku;
* OPIS POSLOVA: Pomoćnik u nastavi je osoba koja pruža neposrednu potporu učeniku s teškoćama u razvoju tijekom odgojno-obrazovng procesa. Potpora može obuhvatiti potporu u komunikaciji i socijalnoj uključenosti, potporu u kretanju, pri uzimanju hrane i pića, pomoć u obavljanju higijenskih potreba, školskih aktivnosti i zadataka te suradnju s radnicima škole kao i vršnjacima učenika s teškoćama u razvoju u razredu, što podrazumijeva razmjenu informacija potrebnih za praćanje i unaprijeđenje rada s učenikom te svi ostali poslovi pomoćnika u nastavi određeni Zakonom o osobnoj asistenciji te Pravilnikom o pomoćnicima u nastavi i stručno komunikacijskim posrednicima.

**TRAŽENI UVJETI:**

Sukladno čl. 21. Zakona o osobnoj asistenciji (NN 71/23) i čl. 106. Zakona o odgoju i obrazovanju u osnovnoj i srednjoj školi (»Narodne novine« 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20, 151/22 i 156/23) te uputama Upravnog odjela za odgoj i obrazovanje, kulturu, sport i mlade Grada Rijeke od 12. lipnja 2025. godine:

1. završen program obrazovanja odraslih (osposobljavanje) za pomoćnika u nastavi te najmanje razina obrazovanje 4.2.HKO-a (iznimno na javni poziv može se prijaviti i osoba koja ne ispunjava uvjet završene najmanje razine obrazovanja 4.2.HKO-a, ali ispunjava uvjet završene najmanje razinu obrazovanja 4.1.HKO-a i završen program obrazovanja odlaslih (osposobljavanja) za pomoćnika u nastavi, ali samo ako na području osnivača odgojno-obrazovane ustanove nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju).
2. da protiv kandidata nije pokrenut kazneni postupak za neko od kaznenih djela navedenih u čl. 106 Zakona o odgoju i obrazovanju u osnovnoj i srednjoj školi i čl. Zakona o osobnoj asistenciji,
3. da pomoćnik u nastavi nije roditelj/skrbnik niti drugi član uže obitelji učenika kojem/ima se pruža potpora.

U prijavi na poziv kandidat je uz pisanu i potpisanu prijavu, dužan priložiti slijedeće dokumente:

* životopis,
* dokaz o vrsti i razini obrazovanja,
* dokaz o državljanstvu,
* uvjerenje da kandidat nije pod istragom i da se protiv njega ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi, ne starije od 30 dana od dana raspisivanja natječaja,
* dokaz o radnom stažu (elektronički zapis ili potvrda o podacima evidentiranim u bazi podataka HZMO), ne starije od 30 dana od dana raspisivanja natječaja, te
* dokaz o završenom programu obrazovanja odraslih (osposobljavanja) za pomoćnika u nastavi,
* dokaz da kandidatu nije pravomoćno izrečena prekršajno pravna sankcija za nasilje u obitelji.

Na oglašeno radno mjesto mogu se javiti osobe oba spola u skladu sa Zakonom o ravnopravnosti spolova (NN 82/08 i 69/17), a izrazi koji se koriste u ovom natječaju za osobe u muškom/ženskom rodu korišteni su neutralno i odnose se i osobe oba spola.

Navedene isprave odnosno prilozi dostavljaju se u neovjerenoj preslici. Isprave i dokumentacija ne vraćaju se nakon završetka natječaja. Prije sklapanja ugovora o radu odabrani kandidat dužan je sve navedene priloge odnosno isprave dostaviti u izvorniku ili u preslici ovjerenoj od strane javnog bilježnika sukladno Zakonu o javnom bilježništvu (NN 78/93., 29/94., 162/98., 16/07., 75/09., 120/16 i 57/22.).

Prijavom na javni natječaj kandidat daje privolu da se njegovi osobni podaci navedeni u svim dostavljenim prilozima, odnosno ispravama obrađuju samo u obimu i u svrhu provedbe natječaja, od strane ovlaštenih osoba za provedbu natječaja. Osnovna škola – Scuola elementare Gelsi, dostavljene podatke kandidata obrađuje u skladu s odredbama pozitivnih propisa koji uređuju zaštitu osobnih podataka. Dostavljeni podaci obrađivati će se u svrhu provođenja natječaja radi zasnivanja radnog odnosa i u druge svrhe neće se koristiti.

Osobe koje se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19, 84/21 i 156/23), članku 48. f Zakona o zaštiti vojnih i civilnih invalida rata (NN 33/92., 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19), članku 9. Zakona o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18, 32/20) te članku 48. Zakona o civilnim stradalnicima iz Domovinskog rata (NN 84/21) odnosno prema posebnom propisu, dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Osobe koje ostvaruju pravo prednosti pri zapošljavanju u skladu sa člankom 102. Zakona o hrvatskim braniteljima iz Domovinskog rata i članovima njihovih obitelji (NN/121/17, 98/19, 84/21 i 156/23.), uz prijavu na natječaj dužne su, osim dokaza o ispunjavanju traženih uvjeta, priložiti i dokaze propisane člankom 103. stavka 1. navedenog Zakona, a koji su navedeni na mrežnim stranicama Ministarstva hrvatskih branitelja s popisom dokaza potrebnih za ostvarivanja prava prednosti

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

Osobe koje ostvaruju pravo prednosti pri zapošljavanju u skladu s člankom 48. stavcima 1.-3. Zakona o civilnim stradalnicima iz Domovinskog rata (NN 84/21), uz prijavu na natječaj dužne su u prijavi na natječaj pozvati se na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata. Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanje prava prednosti:

[https://branitelji.gov.hr/UserDocsImages//dokumenti/Nikola//popis%20dokaza%20za](https://branitelji.gov.hr/UserDocsImages/dokumenti/Nikola/popis%20dokaza%20za)%20ostvarivanje%20prava%20prednosti%20pri%20zapo%C5A1ljavanju-%20Zakon%20o%20civilnim%20stradalnicima%20iz%20DR.pdf

Kandidat koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18, 32/20) uz prijavu na natječaj dužan je, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom, odnosno javnu ispravu o invaliditetu na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji je način prestao radni odnos kod posljednjeg poslodavca.

Kandidat koji je stekao inozemnu obrazovnu kvalifikaciju u inozemstvu dužan je u prijavi na natječaj priložiti rješenje određenog visokog učilišta o priznavanju potpune istovrijednosti u skladu sa Zakonom o priznavanju istovrijednosti stranih školskih svjedodžbi i diploma (NN 57/96, 21/00) ili rješenje Agencije za znanost i visoko obrazovanje o stručnom priznavanju inozemne visokoškolske kvalifikacije u skladu sa Zakonom o priznavanju inozemnih obrazovnih kvalifikacija (NN 158/03, 138/06 i 45/11) te u skladu sa Zakonom o reguliranim profesijama i priznavanju inozemnih stručnih kvalifikacija (NN 82/15, 70/19, 47/20 i 123/23) rješenje Ministarstva znanosti i obrazovanja o priznavanju inozemne stručne kvalifikacije radi pristupa reguliranoj profesiji.

Kandidat koji ističe posjedovanje dodatnih kvalifikacija, znanja i edukacija, natječajnoj dokumentaciji prilaže i dokaze za isto, i to: uvjerenje ili certifikat, ili potvrda, ili svjedodžba ili druga javna isprava, ili osobna izjava kandidata ovjerena od javnog bilježnika.

S prijavljenim kandidatima koji udovoljavaju formalnim uvjetima natječaja, ravnatelj Škole temeljem intervjua, provesti će selekcijski postupak odnosno odabir kandidata. Kandidat koji se ne odazove pozivu ravnatelja, smatrati će se da je odustao od prijave na natječaj i više se neće smatrati kandidatom u natječajnom postupku. Škola ne obavještava osobu o razlozima zašto se ne smatra kandidatom natječaja.

**Rok za podnošenje prijava je 8 (osam) dana od dana objave natječaja na mrežnim stranicama i oglasnoj ploči Hrvatskog zavoda za zapošljavanje te mrežnim stranicama i oglasnoj ploči Škole.**

**Potpune prijave dostavljaju se neposredno ili zemaljskom poštom na adresu OŠ-SE „GELSI“, 51000 Rijeka, Vukovarska 27.**

O rezultatima natječaja kandidati će biti obavješteni javnom objavom na mrežnoj stranici škole <http://os-gelsi-ri.skole.hr/natje_aji_concorsi2> najkasnije u roku od osam (8) dana od dana sklapanja ugovora o radu s odabranim kandidatom.

Dostava svim kandidatima smatra se obavljenom istekom osmoga dana od dana objave rezultata na mrežnoj stranici škole.